**Theresa Russell** (født **Theresa Paup** 20. mars 1957) er en amerikansk skuespillerinne.

Barndom
-------

Theresa Paup ble født 20. mars 1957 i San Diego i California, som datter av Carole Platt og Jerry Russell Paup. Forholdet mellom foreldrene hennes tok slutt da hun var 6 år gammel, og moren giftet seg med en ny mann da Russell var rundt 7 år. Russell studerte ved Burbank High School og ønsket å bli veterinær, men sluttet på skolen som 16-åring.

Karriere
--------

Russell hadde jobbet som modell i flere år da hun flyttet hjemmefra som 16-åring. Hun bestemte seg for å satse på en skuespillerkarriere og begynte å studere ved Lee Strasberg Theatre and Film Institute. I tillegg begynte hun å bruke bestefarens fornavn, Russell, som sitt nye etternavn. Russell filmdebuterte i *Den siste magnat* (1976), med Robert De Niro i hovedrollen, da hun var 19. Deretter spilte hun i *Uten en sjanse* (1978), med Dustin Hoffman i hovedrollen.

Russell spilte en av hovedrollene i den kontroversielle filmen *Besettelse* (1980), regissert av hennes fremtidige ektemann Nicolas Roeg. Filmen var den første av totalt seks indiefilmer, regissert av Roeg, som hun spilte hovedrollen i. De øvrige var *Eureka* (1983), *Alt er relativt* (1985), *Aria* (1987), *Avsporing* (1988) og *Cold Heaven* (1991). Mange oppfattet filmene som rare og ingen av dem var kommersielle sukesser.

Russell spilte også i mer kommersielle filmer i samme periode, som *Knivseggen* (1984), med Bill Murray, og *Sort enke* (1987), med Debra Winger. Hun har i tillegg spilt i filmer som *Impuls - Det er lett å miste kontrollen* (1990), *Kafka* (1991), *Wild Things* (1998) og *The Believer* (2001), samt HBO-miniserien *Empire Falls* fra 2005. Russell spilte også rollen som konen til Flint Marko, spilt av Thomas Haden Church, i *Spider-Man 3* (2007) og moren til Elizabeth Taylor, spilt av Lindsay Lohan, i *Liz & Dick* (2012).

Privatliv
---------

Russell innledet et forhold til den britiske filmregissøren Nicolas Roeg i 1980. De fikk to sønner, Statten og Maxim, og giftet seg i 1986. Ekteskapet endte i skilsmisse. Begge sønnene deres fikk også en karriere i filmbransjen. Statten jobber som manusforfatter og regissør, mens Maxim er skuespiller.

I populærkulturen
-----------------

Pete Townshend i The Who skrev sangen «Athena», som opprinnelig ble kalt «Theresa», etter å ha møtt Russell.

Filmografi (utvalg)
-------------------

* 

* 1985 – *Alt er relativt*
* 

* 1998 – *Wild Things*
* 

* 2007 – *Spider-Man 3*

Referanser
----------

1. ↑   Gemeinsame Normdatei, besøkt 27. april 2014[Hentet fra Wikidata]
2. ↑   Munzinger Personen, Munzinger IBA 00000023023, besøkt 9. oktober 2017[Hentet fra Wikidata]
3. ↑   FemBio-Datenbank, FemBio-ID 23868, besøkt 9. oktober 2017[Hentet fra Wikidata]
4. ↑  «Theresa Russell Biography (1957-)». Film Reference.
5. 1 2  Ebert, Roger (21. september 1988). «Interview with Theresa Russell». RogerEbert.com.
6. 1 2  Kleiner, Dick (14. august 1982). «Love Takes Young Actress East To Star In Pictures». *The Sumter Daily Item*.
7. 1 2  Fallon, James (28. februar 1987). «Talented Theresa Is On The Move». *Palm Beach Daily News*. [*død lenke*]
8. ↑  Hasted, Nick (15. august 2000). «Sick, sick, sick, said Rank». *The Guardian*.
9. 1 2  Burger, Mark (7. mars 2012). «Actress Theresa Russell recalls the wild ride that was Track 29». *Yes! Weekly*. Arkivert fra originalen 4. mars 2016.  «Arkivert kopi». Arkivert fra originalen 4. mars 2016. Besøkt 9. desember 2014.
10. ↑  «Teresa Russell Flies Solo». *Ellensburg Daily Record*. 2. mars 1989.
11. ↑  Robertson, Josh (5. mars 2013). «25 Women Who've Inspired Famous Pop Songs - Theresa Russell». *Complex*.

Eksterne lenker
---------------

* (en) Theresa Russell på Internet Movie Database Rediger på Wikidata

* (sv) Theresa Russell i Svensk Filmdatabas Rediger på Wikidata

* (da) Theresa Russell på Filmdatabasen Rediger på Wikidata

* (da) Theresa Russell på Scope Rediger på Wikidata

* (fr) Theresa Russell på Allociné Rediger på Wikidata

* (en) Theresa Russell på AllMovie Rediger på Wikidata

* (en) Theresa Russell hos Rotten Tomatoes Rediger på Wikidata

* (en) Theresa Russell hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Prabook **·** Deutsche Biographie **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE **·** Munzinger (iba) **·** Discogs
 |